Πενφιλντίτης

Ο πενφιλντίτης () είναι ένυδρο χλωριούχο ορυκτό του μολύβδου. Το όνομα τού αποδόθηκε προς τιμήν του Samuel Lewis Penfield, (1856–1906), καθηγητή Ορυκτολογίας στο Πανεπιστήμιο του Γιέιλ.Όνομα προ του 1959, "granfathered"

Απαντάται ως προϊόν εξαλλοίωσης μεταλλευτικών απορριμμάτων που περιέχουν μόλυβδο από την επίδραση θαλάσσιου νερού (Λαύριο, Baratti Ιταλίας) ή ως προϊόν οξείδωσης υδροθερμικών μολυβδούχων αποθέσεων (Sierra Gorda, Χιλή). Έχει, επίσης, ανευρεθεί στη Μαχντία της Τυνησίας ως προϊόν εξαλλοίωσης μολυβδούχων αντικειμένων σε ναυάγιο της ύστερης Ελληνιστικής εποχής και στο Little Giant mine στο Άινταχο των ΗΠΑ.

Ορυκτά με τα οποία σχετίζεται είναι ο παραλαυριονίτης και ο φωσγενίτης (Λαύριο), ο φιντλερίτης και ο κοττουνίτης (Baratti).

Απαντάται στην περιοχή Baratti της Τοσκάνης στην Ιταλία, σε μεταλλευτικά απορρίμματα (slag) και στο ορυχείο Margarita της περιοχής Sierra Gorda, Αντοφαγάστα, της Χιλής.

Στην Ελλάδα ανευρίσκεται σε μεταλλευτικά απορρίμματα των μεταλλείων Λαυρίου, όπου και αποτελεί χαρακτηριστικό ορυκτό (type locality) και συγκεκριμένα στις περιοχές Πασά- λιμάνι, Σούνιο, παραλία Θορικού και Βρυσάκη.

Πηγές
Handbook of Mineralogy
Mindat.org
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Βιβλιογραφία
James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244

Σημειώσεις

Πενφιλντιτης
Κατηγορία:Αλογονίδια